Pluriyal e l' amazir

E l' amazir, pol pluriyal des nos et des addjectifs, gn a pont d' rîle unike. 

Årvier do walon, les sustantifs pluriyals si prononcèt todi d' ene ôte façon ki l' singulî. 

Mins on trouve tolminme sacwants rîlêyes.

Li pluriyal des omrins nos finit foirt sovint pa -ⵏ (-en). Mins gn a sacwants cas.

 Omrins pluriyals difoûtrins a- / i…n 
C' est des sustantifs omrins ki cminçnut pa ⴰ- (a-) et ki l' pluriyal kimince pa ⵉ- (i-) et fini pa -ⵏ (-n). Les letes do mitan n' candjèt nén :
 ⴰⵔⴳⴰⵣ / ⵉⵔⴳⴰⵣⵏ (argaz / irgazen) : ome(s)
 ⴰⴼⵍⵍⵓⵙ / ⵉⴼⵍⵍoⵙⵏ (afellos / ifellosen) : cok(s)
 ⴰⵖⴰⵔⴰⵙ / ⵉⵖⴰⵔⴰⵙⵏ (aghares / igharasen) : voye(s)
 ⴰⴹⴰⵕ / ⵉⴹⴰⵕⵏ (aDaR / iDaRen) : pî(s)
 ⴰⵊⴷⴷⵉⴳ / ⵉⵊⴷⴷⵉⴳⵏ (ajeddig / ijeddigen) : fleur(s)
 ⴰⴳⵓⴷⵉⵢ / ⵉⴳⵓⴷⵉⵢⵏ (agodiy / igodiyen) : moncea(s), hopea(s)
 ⴰⵙⴰⴼⴰⵔ / ⵉⵙⴰⴼⴰⵔⵏ (asafar / isafaren) : riméde(s), drouke(s), medicamint(s)
 ⴰⴼⵓⵙ / ⵉⴼⵓⵙⵏ (afos / ifosen) : mwin(s)
 ⴰⵣⵔⴳ / ⵉⵣⵔⴳⵏ (azerg / izergen) : molén(s)
 ⴰⴼⵔⴰⵡ / ⵉⴼⵔⴰⵡⵏ (afraw / ifrawen) : foye(s)
 ⴰⵊⵊⴰⵕ / ⵉⵊⵊⴰⵕⵏ (ajjaR / ijjaRen) : vijhén(s)

Li dierin mot est calké d' l' arabe, sifwaitmint k' ene rîlêye bén claire di nos d' mestîs :
 ⴰⴳⵣⵣⴰⵔ / ⵉⴳⵣⵣⴰⵔⵏ (agezzar / igezzaren) : mangons, botchî(s)
 ⴰⴱⵏⵏⴰⵢ / ⵢⴱⵏⵏoⵢⵏ (abennay / ibennayen) : maçon(s)
 ⴰⴽⵙⵙⴰⴱ / ⵉⴽⵙⵙⴰⴱⵏ (akessab / ikessaben) : acleveu(s) d' biesses di cinse
Mins bråmint des sfwaits nos ont-st eto on no tipike e-n amazir.
 ⴰⵏⵊⵊⴰⵔ / ⵢⵏⵊⵊⴰⵔⵏ (anejjar / inejjaren) : munujhî(s), dit pus tipicmint ⴰⵏⵙⵔⴰⵎ (ansram)
 ⴰⵅⴱⴱⴰⵣ / ⵢⵅⴱⴱⴰⵣⵏ (akhebbaz / ikhebbazen) : boledjî(s), dit pus tipicmint ⴱⵓⵖⵔⵓⵎ (boghrom, li ci ås pwins)
 ⴰⴼⵍⵍⴰⵃ / ⵉⴼⵍⵍⴰⵃⵏ (afellaH / ifellahen) :  pitit(s) cinsî(s), coûtiveu(s), dit pus tipicmint ⴰⵎⴽⵔⴰⵣ (amkraz)

Gn a eto les nos prôpes di dmorants ki shuvèt l' minme rîle (loukîz sol prumire imådje).
 ⴰⵎⴰⵣⵉⵖ / ⵉⵎⴰⵣⵉⵖⵏ (amazigh / imazighen) : Berbere(s), Amazir(s)
 ⴰⵃⴰⵃⴰ / ⵉⵃⴰⵃⴰⵏ (aHaHa / iHaHan) : Dimorant(s) do payis Haha.

Mins, cwand l' dierinne lete, c' est ene voyale -ⵉ (-i) ou -ⵓ (-o), cisse voyale la divént -ⴰ (-a) :
 ⴰⵥⵔⵓ / ⵉⵥⵔⴰⵏ (aẓro / iẓran) : pire(s), cayô(s)
 ⴰⵢⴷⵉ / ⵉⵢⴷⴰⵏ (aydi / iydan) : tchén(s)

 Omrins pluriyals des sustantifs ki cmincèt pa i 
Si l' prumire lete, c' est ⵉ- (i-), li pluriyal si fwait del minme façon (mins adon, li prumire lete ni candje nén). Mins gn a sovint do disrîlaedje al fén do mot, a môde d' on pluriyal divintrin :
 ⵉⵣⵉ / ⵉⵣⵔⴰⵏ (izi / izran) : moxhe(s)
 ⵉⵜⵔⵉ / ⵉⵜⵔⴰⵏ (itri / itran) : stoele(s)
 ⵉⴳⵔ / ⵉⴳⵔⴰⵏ (iger / igran) : tchamp(s)
 ⵉⵎⵉ / ⵉⵎⴰⵡⵏ (imi / imawen) : boke(s)

 Pluriyals divintrins di sustantifs omrins ki cmincèt pa a- 
Li minme piceure di pluriyal divintrin si rescontere eto po les sustantifs ki cminçnut pa ⴰ- (a-)
 ⴰⴳⵔⵜⵉⵍ / ⵉⴳⵔⵜⴰⵍ (agertil / igertal) : carpete(s) di hårdêye
 ⴰⵖⵢⵓⵍ / ⵉⵖⵢⴰⵍ (aghyul / ighyal) : ågne(s), bådet(s)
 ⴰⵙⵔⴷⵓⵏ / ⵉⵙⵔⴷⴰⵏ (aserdon / iserdan) : moulet(s)
Des cis k' i gn a n' candjnut nén leu bodje
 ⴰⴳⴹⵉⴹ / ⵉⴳⴹⵉⴹ (agDiD / igDiD) : oujhea(s)

 Sustantifs femrins pluriyl avou l' cawete -in 
Les sustantifs femrins kimincèt cåzu todi pa ⵜ- (t-), ki dmeure la ossu e pluriyal :
I candjnut djusse li coron, ki dvént -ⵉⵏ (-in) estô del cawete -ⵜ (-t) do singulî
 ⵜⴰⵡⵔⵉⵔⵜ / ⵜⴰⵡⵔⵉⵔⵏ (tawrirt / tawririn) : tiene(s) / tier(s)
 ⵜⵇⵇⴰⵢⵜ / ⵜⴰⵇⵇⴰⵢⵉⵏ (taqqayt / taqqayin) : pirete(e), pepin(s)
 ⵜⴰⵣⴰⵔⵜ / ⵜⴰⵣⴰⵔⵉⵏ (tazart / tazarin) : fikî(s)

Mins gn a des ôtes ki, come les sustantifs omrins, vont candjî li voyale -ⴰ- (-a-) do prumî pî ki va divni -ⵉ- (-i-)
 ⵜⴰⵎⵖⴰⵔⵜ / ⵜⵉⵎⵖⴰⵔⵉⵏ (tamghart / timgharin) : kimere(s)
 ⵜⴰⴼⵍⵍⵓⵙⵜ / ⵜⵉⴼⵍⵍⵓⵙⵏ (tafelloust / tifellousin) : poye(s)
 ⵜⴰⵔⵉⴽⵜ / ⵜⵉⵔⵉⴽⵉⵏ (tarikt / tirikin) : sele(s) (po aler a tchvå)

 Sustantifs femrins avou on pluriyal e -a 
Sacwants sustantifs femrins fwaiynut leu pluriyal avou l' cawete -a :

 ⵜⵉⴳⵎⵎⵉ / ⵜⵉⴳⵓⵎⵎⴰ (tigemmi / tigomma) : måjhon(s)
 ⵜⴰⵣⵡⵉⵜ / ⵜⵉⵣⵡⴰ (tizwit / tizwa) : moxhe(s) al låme
 ⵜⵉⴳⴳⵓⵔⵜ / ⵜⵉⴳⴳⵓⵔⴰ (tiggurt / tigura) : ouxh(s)

On trouve ci pluriyal la, avou, so des mots sont calkés d' l' arabe marokin
 ⵜⴰⵃⴰⵏⵓⵜ / ⵜⵉⵃⵓⵏⴰ (taHnot / tiHona) : botike(s)
 ⵜⴰⵙⴰⵔⵓⵜ / ⵜⵢⵙⵓⵔⴰ (tasarot / tisora) : clé(s)
ⵜⴰⵊⵍⵍⴰⴱⵉⵜ / ⵜⵉⵊⵍⵍⵓⴱⴰ (tajellabit / tijelloba) : djelaba (longue cote disk' a tere)

 Sustantifs femrins å pluriyal divintrin 
Come po les sfwait mots omrins, c' est sovint ene voyale -ⴰ- (-a-) ki vént dins l' dierin pî
 ⵜⴰⵎⴰⵣⵉⵖⵜ / ⵜⵉⵎⵉⵣⴰⵖ (tamazight / timizagh) : veye(s), payis
 ⵜⴰⴳⵍⴰⵢⵜ / ⵜⵉⴳⵍⴰⵢ (taglayt / tiglay) : oû(s)
On l' rescontere sovint po les raptitixhants mots (todi femrins)
 ⵜⴰⴳⵍⵣⵉⵎⵜ / ⵜⵉⴳⵍⵣⴰⵎ (tagelzimt / tigelzamt) : pitite hawe / pititès hawes
 ⵜⴰⴳⵔⵜⵉⵍⵜ / ⵜⵉⴳⵔⵜⴰⵍ (tagertil / tigertal) : pitite carpete / pititès hawes
 ⵜⴰⵎⴰⵥⵥⵓⵖⵜ / ⵜⵉⵎⵥⵥⴰⵖ (tameZZoght / timeZZagh) : pitite oraye / pititès hawes

 Omrins addjectifs 
Les omrins addjectifs si cdujhèt come les sustantifs 
 ⴰⵡⵔⴰⵖ / ⵉⵡⵔⴰⵖⵏ (awragh / iwraghen) : djaene(s)
 ⴰⵣⴳⵣⴰⵡ / ⵉⵣⴳⵣⴰⵡⵏ (azegzaw / izegzawen) : vete(s) / vert(s)
 ⴰⵣⴳⴳⵯⴰⵖ / ⵉⵣⴳⴳⵯⴰⵖⵏ (azeggagh / izeggaghen) : rodje(s)
 ⴰⵔⵊⴷⴰⵍ / ⵉⵔⵊⴷⴰⵍⵏ (arjdal / irjdalen) : xhalé, clepeu(s)
 ⴰⴱⵓⴽⴰⴹ / ⵉⴱⵓⴽⴰⴹⵏ (abokad / ibokaden) : aveule(s)Sourdant:Pitite_croejhete_do_techelheyte_d'_Ayit_Bouguemmesse p. 17-28.


Sacwant sustantifs avou on pluriyal omrin erîlé (dedja studyîs so Wiccionaire walon)

 Sourdants 

Categoreye:Lingaedje amazir
Categoreye:Croejhete di l' amazir